Document ID: /fineweb-2-swissfilter-quality_10-filterrobots/filtered/02038.jsonl.gz/326

Mintg'onn in vitg
La glista dals incendis en il Grischun è lunga, fitg lunga. Cunzunt la fin dal 19avel tschientaner ed il cumenzament dal 20avel hai adina puspè brischà – en media bunamain mintg'onn in vitg. L'emissiun «I brischa» da la Televisiun Rumantscha ha dà ina survista.
La catastrofa da Selva
In dals gronds incendis en il Grischun è succedì il 1. da zercladur 1949 a Selva sper Tschamut en Tujetsch. Il fieu ha destruì 13 chasas e donnegià fermamain la baselgia. Mo cun cletg hai dà naginas unfrendas. Ils abitants han dentant pers tut lur possess.
Incendis a Sumvitg
La fin da matg 1986 han ils pumpiers pudì evitar ina catastrofa pli gronda a Sumvitg. 3 stallas e duas chasas èn vegnidas destruidas. Il ferm vent avess bunamain dà fieu a l'entir center dal vitg. Tar quella catastrofa han intginas famiglias prs tut lur possess ed èn vegnidas da scappar mo cun quai ch'els avevan en.
L'onn 1999 ha ina chasa brischà a Cuas dadens Cumpadials. En la chasa solitaria sper la lingia da la Viafier retica viveva in um tut persul. El è restà sparì dapi quai di. Enfin oz nagin che sa, tge ch' è capità cun el.
Sch'il guaud brischa
La stad 1983 ha in chametg incendià il guaud en la Val Brüna en Val Müstair. Suenter 12 dis era il guaud destruì sin ina surfatscha da 65 hectaras.
A Tusaun brischa il clutger da la baselgia refurmada
RTR datiers dal fieu
1989 è ina equipa da la Televisiun Rumantscha stada spert a Tarasp, nua ch'il Hotel Waldhaus brischava. Ils maletgs èn spectaculars, las emoziuns da la reportra da sentir.
Era l'onn 2006 tar il grond incendi a Flem èn ils reporters stads svelt al lieu. Lezza saira era RTR vi dad inaugurà la nova chasa da medias. Per Linus Livers hai gì num bandunar la festa e sa render a Flem per rapportar per il radio.
"Grad en quei mument ei ussa il tetg daus ensemen dad ina da quellas che brischan. Quei vesa ora sgarscheivel."
E quai tunava uschia...
... e veseva ora uschia...
En da quels mument han redacturas e redacturs da far lur lavur, ils muments per reflectar, tge ch' è propi schabegià vegnan savens pir pli tard. Quai raquinta noss reporter Armon Schlegel.
RR actualitad 11:00